Kristaq Prifti

Kristaq Prifti (Berat, 21 janar 1932 - 10 dhjetor 2017) ka qenë historian dhe akademik shqiptar.

 Biografia 
Ai ka mbaruar studimet e larta në Moskë në fushën e historiografisë dhe pas kthimit në atdhe punoi si pedagog në Universitetin e Tiranës.

Ishte një prej profesorëve themelues të këtij universiteti, ku kreu disa detyra, si përgjegjës i katedrës së historisë, zëvendësdekan dhe dekan. Që nga viti 1982 ka qenë kërkues shkencor në Institutin e Historisë dhe në vitet 1991-1993 drejtor i tij. Përveç mësimdhënies në UT, Kristaq Prifti ka mbajtur ligjërata edhe në Universitetin e Prishtinës.

Fushat kryesore të veprimtarisë shkencore të akademikut Kristaq Prifti, në kuadër të historisë periudhës së Rilindjes Kombëtare Shqiptare deri në themelimin e shtetit shqiptar, janë: Lidhja Shqiptare e Prizrenit, Lidhja Shqiptare e Pejës, shqiptarët në periudhën e revolucionit xhonturk, lëvizja politike-kulturore në Shqipëri në prag të Pavarësisë, Kongresi i Manastirit dhe njësimi i alfabetit të shqipes, shpallja e Pavarësisë dhe Qeveria e Përkohshme e Vlorës. Në dekadat e fundme veprimtaria e Kristaq Priftit u shtri edhe në historinë e Kosovës në shek. XX, sidomos në zhvillimin demografik të saj. Kërkimet e tij në këto fusha janë përmbyllur me studime të plota monografike. 

 Publikime 
autor
 Lëvizja Kombëtare 1896–1900” (1984, 2002, botim frëngjisht 1889), 
 “Dervish Hima, Jeta dhe vepra” (1987, 1993), 
 “Dr. Ibrahim Temo, Jeta dhe vepra” (Prishtinë, 1996), 
 “Lidhja Shqiptare e Prizrenit në dokumentet osmane 1878–1881 (Dokumente)” (1978), 
 “Popullsia e Kosovës” (2014), 
 “Shkrime historike për Rilindjen Kombëtare” (2016), 
 “Genocidi antishqiptar i serbomëdhenjve” (2017); 
bashkautor 
 “Kongresi i Manastirit ngjarje me rëndësi në Lëvizjen Kombëtare Shqiptare” (1968, 1978, 2004), 
 “La Ligue Albanaise de Prizren” I (1988)
 ”Historia e Shqipërisë” (vëll. II, 1984), 
 “Historia e popullit shqiptar” (2000-2007) 
 “Alfabeti i gjuhës shqipe dhe Kongresi i Manastirit” (1972), 
 Sami Frashëri, “Vepra” (vëll. I e II, 1988), 
 “E vërteta mbi Kosovën dhe Shqiptarët në Jugosllavi” (anglisht: “The Throuth on Kosova”, 1993), 
 “Çështja e Kosovës një problem historik dhe aktual” (anglisht: “The Kossova issue – a historical and current problem”), 1996; 
 “Himara në shekuj” (2004)

 Referime 

Kategoria:Historianë shqiptarë
Kategoria:Akademikë shqiptarë
Kategoria:Lindje 1932
Kategoria:Vdekje 2017
Kategoria:Njerëz nga Berati
Kategoria:Orientalistë shqiptarë
Kategoria:Absolventët e Universitetit Shtetëror të Moskës